Жадэіт

Жадэі́т — мінерал з групы піраксенаў, сілікат натрыю і алюмінію NaAl(Si2O6). Упершыню знойдзены ў Бірме і апісаны ў 1863 годзеЖадеит // Научно-популярный журнал о минералах «Каталог Минералов».

Крышталізуецца ў манакліннай сінгоніі. Колер белы, жоўты, ізумрудна-зялёны, зеленаваты, сінявата-зялёны, чорны. Колер рысы белы. Шчыльнасць 3,25—3,35 г/см³. Цвёрдасць 6—6,5 па шкале Моаса. Прымесі жалеза, марганцу, магнію, кальцыю, калію, вады.

 Паходжанне і радовішчы 
Утвараецца ў метамарфічных горных пародах пад вялікім ціскам і адносна нізкай тэмпературы. Утварае навалы ў серпенцінах у выглядзе лінз, жылападобных утварэнняў. Утварае лінзы ў гнейсах.

Радовішчы жадэіту ў Расіі (Заходні Саян, поўдзень Краснаярскага края, Прыпалярны Урал), у Верхняй М’янме, Гватэмале, ЗША, Казахстане, Кітаі, Мексіцы, Японіі.

 Выкарыстанне 
Жадэіт выкарыстоўваецца ў якасці вырабнога каменя.

 Літаратура 
 Жадеи́т // 

 Спасылкі 
 Жадеит // Научно-популярный журнал о минералах «Каталог Минералов»
 Jadeite Mineral Data // Mineralogy Database


Катэгорыя:Мінералы натрыю
Катэгорыя:Мінералы алюмінію
Катэгорыя:Піраксены
Катэгорыя:Вырабныя камяні